CELEX: C2007/211/12
Language: mt
Date: 2007-09-08 00:00:00
Title: Kawża C-182/06: Sentenza tal-Qorti tal-Ġustizzja (Prim'Awla) tat- 18 ta' Lulju 2007 (Talba għad-Deċiżjoni Preliminari tal-Cour administrative — Il-Lussemburgu) — Il-Gran Dukat tal-Lussemburgu vs Hans Ulrich Lakebrink, Katrin Peters-Lakebrink (Artikolu 39 KE — Taxxa fuq id-dħul ta' persuni mhux residenti — Kalkolu tar-rata ta' tassazzjoni — Beni immobbli li jkun jinsab fit-territorju ta' Stat Membru ieħor — Telf mhux ikkunsidrat ta' dħul minn kiri ta' immobbli)

8.9.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 211/7
            
         Sentenza tal-Qorti tal-Ġustizzja (Prim'Awla) tat-18 ta' Lulju 2007 (Talba għad-Deċiżjoni Preliminari tal-Cour administrative — Il-Lussemburgu) — Il-Gran Dukat tal-Lussemburgu vs Hans Ulrich Lakebrink, Katrin Peters-Lakebrink
   (Kawża C-182/06) (1)
   
   (Artikolu 39 KE - Taxxa fuq id-dħul ta' persuni mhux residenti - Kalkolu tar-rata ta' tassazzjoni - Beni immobbli li jkun jinsab fit-territorju ta' Stat Membru ieħor - Telf mhux ikkunsidrat ta' dħul minn kiri ta' immobbli)
   (2007/C 211/12)
   Lingwa tal-kawża: il-Franċiż
   Qorti tar-rinviju
   Cour administrative
   Partijiet fil-kawża prinċipali
   
      Rikorrent: Il-Gran Dukat tal-Lussemburgu
   
      Konvenuti: Hans Ulrich Lakebrink, Katrin Peters-Lakebrink
   Suġġett
   Talba għal deċiżjoni preliminari — Cour administrative (Il-Lussemburgu) — Interpretazzjoni ta' l-Artikolu 39 tat-Trattat KE — Sistema nazzjonali ta' taxxa fuq id-dħul taċ-ċittadini Komunitarji mhux residenti — Rifjut ta' teħid in kunsiderazzjoni, għall-kalkolu tar-rata ta' tassazzjoni, tat-telf ta' dħul minn kiri ta' immobbli li jinsab fit-territorju ta' Stat Membru ieħor
   Dispożittiv
   L-Artikolu 39 KE għandu jiġi interpretat fis-sens li huwa jipprekludi leġiżlazzjoni nazzjonali li ma tippermettix lil ċittadin Komunitarju, li mhuwiex residenti fl-Istat Membru li fih huwa jirċievi d-dħul li jikkostitwixxi l-parti essenzjali tad-dħul taxxabbli tiegħu, milli tirrikjedi t-teħid in kunsiderazzjoni, għall-finijiet tad-determinazzjoni tar-rata tat-taxxa applikabbli għall-imsemmi dħul, ta' telf ta' dħul minn kiri ta' immobbli mhux okkupat personalment u li jinsab fi Stat Membru ieħor, filwaqt li persuna residenti ta' l-ewwel Stat tista' titlob it-teħid in kunsiderazzjoni ta' l-imsemmi telf ta' dħul minn kiri ta' immobbli
   
      (1)  ĠU C 143, 17.6.2006.